smcproject/ml-wiki-sentences huggingface dataset:
കേരള പോലീസിൻ്റെ കീഴിൽ പ്രവർത്തിക്കുന്ന ഈ വിഭാഗത്തിന് നേതൃത്വം നൽകുന്നത് അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിലുള്ള ഒരു മുതിർന്ന ഉദ്യോഗസ്ഥൻ ആണ്.
നിലവിൽ സ്റ്റേറ്റ് സ്പെഷ്യൽ ബ്രാഞ്ചിന്റെ കീഴിൽ നാല് വിഭാഗങ്ങൾ പ്രവർത്തിക്കുന്നു.
അവ ഇന്റെലിജൻസ്, ആഭ്യന്തര സുരക്ഷ, സുരക്ഷ, ഭരണം എന്നിവയാണ്.
പോലീസ് ഇൻസ്പെക്ടർ ജനറൽ (ഐ.ജി) റാങ്കിൽ ഉള്ള ഉദ്യോഗസ്ഥരാണ് ഇവക്ക് നേത്രത്വം നൽകുന്നത്.
എസ്.പി മാരുടെ കീഴിൽ 4 റെഞ്ചുകളിലായി ഡി.വൈ.എസ്.പിമാരുടെ കീഴിൽ 17 ഡിറ്റാച്ച്മെന്റുകൾ പ്രവർത്തിക്കുന്നു.
ഇതിനുപുറമെ ഡി വൈ എസ് പിമാരുടെ കീഴിൽ 4 റെഞ്ചുകളിലായി  ആഭ്യന്തര സുരക്ഷ വിഭാഗവും പ്രവർത്തിക്കുന്നു.
രഹസ്യ വിവരങ്ങൾ(ഇന്റെലിജൻസ്) ശേഖരിച്ച് അപഗ്രഥിച്ച് പ്രത്യേക റിപ്പോർട്ടുകളാക്കി ഗവണ്മെന്റിനെ യഥാസമയങ്ങളിൽ അറിയിക്കുന്നതിനുള്ള ഉത്തരവാദിത്തം സ്റ്റേറ്റ് സ്പെഷ്യൽ ബ്രാഞ്ചിൽ നിക്ഷിപ്തമായിരിക്കുന്നു.
സംസ്ഥാന സർക്കാരിൻ്റെ കണ്ണും കാതുമായാണ് സംസ്ഥാന സ്പെഷ്യൽ ബ്രാഞ്ച് പ്രവർത്തിക്കുന്നത്.
സി.ബി.സി.ഐ.ഡി എന്ന പേരിലും ഈ വിഭാഗം അറിയപ്പെടുന്നു.
ജില്ലാ സ്പെഷ്യൽ ബ്രാഞ്ച്
ജില്ലാ പോലീസിൻ്റെ കീഴിൽ പ്രവർത്തിക്കുന്ന രഹസ്യാന്വേഷണ വിഭാഗം ആണ് ജില്ലാ സ്പെഷ്യൽ ബ്രാഞ്ച്.
ഇവ അതാത് ജില്ലാ പോലീസ് മേധാവിയുടെ കീഴിൽ, ഒരു ഡെപ്യൂട്ടി പോലീസ് സൂപ്രണ്ട് റാങ്കിൽ ഉള്ള ഉദ്യോഗസ്ഥൻ്റെ നേതൃത്വത്തിൽ പ്രവർത്തിക്കുന്നു.
സ്പെൻസർ ഹാച്ച് ഇംഗ്ലീഷ് വിലാസം https://ml.wikipedia.org/wiki/Spencer_hatch ഡോ. സ്പെൻസർ ഹാച്ച്
അമേരിക്കൻ  മിഷണറിയും വൈ.എം.സി.എ. യുടെ സന്നദ്ധ പ്രവർത്തകനുമായിരുന്നു ഡോ. ഡുവാൻ സ്പെൻസർ ഹാച്ച് (1888-1963).
കാർഷിക വിദഗ്ദ്ധനായിരുന്ന അദ്ദേഹം ഗ്രാമ വികസന രംഗത്ത് ശ്രദ്ധേയമായ നിരവധി  പരീക്ഷണങ്ങൾക്ക്   നേതൃത്ത്വം നൽകുകയുണ്ടായി.
1921 ൽ തിരുവിതാംകൂറിലെ മാർത്താണ്ഡം (ഇപ്പോൾ തമിഴ്നാട് കന്യാകുമാരി ജില്ലയിൽ)പ്രദേശത്തു വൈ.എം.സി.എ. യുടെ  നേതൃത്ത്വത്തിൽ നടത്തിയ ഗ്രാമ വികസന പരീക്ഷണങ്ങൾ ലോക ശ്രദ്ധ പിടിച്ചു പറ്റി.
പത്തനംതിട്ടയിലെ ഉള്ളന്നൂർ പ്രദേശത്തും സമാനമായ പ്രവർത്തനങ്ങൾ നടത്തി.
തിരുവിതാംകൂർ മഹാരാജാവിന്റെ കാർഷിക വികസന ഉപദേശകരിൽ ഒരാളായിരുന്നു.
ഭാരത്തിന്റ വിവിധ ഭാഗങ്ങളിൽ നിന്നും വിദേശത്തു നിന്നും വരുന്ന ഗ്രാമസേവകർക്ക് ഗ്രാമോദ്ദോരണ പ്രവർത്തനങ്ങളിൽ പരിശീലനം നൽകി.
യേൽ സർവകലാശാലയിൽ നിന്നും ബിരുദവും കോർണൽ സർവകലാശാലയിൽ നിന്നും 1928 ൽ റൂറൽ സോഷ്യോളജിയിൽ പി.എച്ച്.ഡിയും നേടി.
1916 ൽ ഒന്നാം ലോക മഹായുദ്ധ കാലത്ത് ഇൻഡ്യയിലും മെസപ്പൊട്ടാമിയയിലും സൈനികർക്കിടയിൽ ജോലി ചെയ്തു.
ഭാര്യ ഗിൽക്രിസ്റ്റ് ഹാച്ചുമൊത്ത് വീണ്ടും ഇൻഡ്യയിൽ മടങ്ങിയെത്തിയ അദ്ദേഹം ഗ്രാമ വികസന രംഗത്തെ അതികായനായി മാറി.
വൈ.എം.സി.എ. യുടെ നേതൃത്ത്വത്തിൽ മാർത്താണ്ഡത്ത് നിരവധി ഗ്രാമ വികസന പരീക്ഷണങ്ങൾ നടത്തി.
ഇവിടുത്തെ ഇൻസ്റ്റിറ്റ്യൂട്ടിൽ പരിശീലനം നേടാൻ ലോകത്തിന്റെ പല ഭാഗങ്ങളിൽ നിന്നും സന്നദ്ധ പ്രവർത്തകരെത്തി.
ഐക്യ രാഷ്ട്ര സഭയുടെ ഫുഡ് ആൻഡ് അഗ്രികൾച്ചർ കമ്മിറ്റിയിലും സേവനമനുഷ്ടിച്ചു.
1940 ൽ മെക്സിക്കോയിലും പിന്നീട് കോസ്റ്ററിക്കയിലും യുനെസ്കോയ്ക്കു വേണ്ടി ശ്രീലങ്കയിലും പ്രവർത്തിച്ചു.
അഫ്ഗാനിസ്ഥാൻ സംസ്കാരത്തെക്കുറിച്ച് നിരവധി ഗ്രന്ഥങ്ങൾ രചിച്ച നാൻസി ഹാച്ച് ഡൂപ്രി മകളാണ്.
കൃതികൾ Up From Poverty In Rural India Further Upward In Rural India അവലംബം ↑ https://www.amazon.com/Poverty-Rural-India-Spencer-Hatch/dp/1354717740/ref=sr_1_2?s=books ie=UTF8 qid=1543919762 sr=1-2 ↑ https://speccoll.library.arizona.edu/collections/duane-spencer-hatch-collection ഇതും കാണുക മാർത്താണ്ഡം പരീക്ഷണം
സ്പെൻസർ പെഴ്സിവൽ
യുണൈറ്റഡ് കിംഗ്ഡത്തിന്റെ ഇരുപത്തി ഒന്നാമത് പ്രധാന മന്ത്രി ആയിരുന്നു സ്പെൻസർ പെഴ്സിവൽ.
(Spencer Perceval, KC- 1 November 1762 – 11 May 1812).1809 ഒക്ടോബർ 4 മുതൽ 1812 മെയ് 11 വരെ അദ്ദേഹം യു.കെ യുടെ പ്രധാന മന്ത്രിയായിരുന്നു.
കൊല ചെയ്യപ്പെട്ട ഒരേയൊരു ബ്രിട്ടീഷ് പ്രധാന മന്ത്രിയാണ് പെഴ്സിവൽ.
അറ്റോർണി ജനറലായിരുന്നതിനു ശേഷം  പ്രധാന മന്ത്രി പദത്തിലെത്തിയ ഏക വ്യക്തിയും ഇദ്ദേഹമാണ്.
ജോൺ ബെല്ലിംഗ് ഹാം എന്ന ബ്രിട്ടീഷ് വ്യാപാരിയാണ് 1812 മെയ് 11 ന് പെഴ്സിവലിനെ വെടിവെച്ച് കൊലപ്പെടുത്തിയത്.
സ്പേം വാഷിങ് ഇംഗ്ലീഷ് വിലാസം https://ml.wikipedia.org/wiki/Sperm_washing
ശുക്ലത്തിൽ നിന്ന് വ്യക്തിഗത ശുക്ലങ്ങൾ വേർതിരിക്കുന്ന പ്രക്രിയയാണ് സ്പേം വാഷിങ് .
ഇൻട്രായുട്ടറൈൻ ഇൻസെമിനേഷൻ (IUI) സാങ്കേതികവിദ്യയിൽ ഉപയോഗിക്കുന്ന കൃത്രിമബീജാധാനത്തിലും വിട്രോ ഫെർട്ടിലൈസേഷനിലും (ഐവിഎഫ്) വാഷിങ് സ്പേം ഉപയോഗിക്കുന്നു.
എച്ച്ഐവി പോസിറ്റീവ് പുരുഷൻ എച്ച്ഐവി ട്രാൻസ്മിഷന്റെ അപകടസാധ്യത കുറയ്ക്കുന്നതിനും ഇത് ഉപയോഗിച്ചേക്കാം.
ഈ സാഹചര്യത്തിൽ കഴുകിയ ബീജം ഒരു കൃത്രിമ ബീജസങ്കലന സാങ്കേതികത ഉപയോഗിച്ച് ഒരു സ്ത്രീയിൽ കുത്തിവയ്ക്കുന്നു.
ബീജസങ്കലനത്തിനുള്ള സാധ്യത മെച്ചപ്പെടുത്തുന്നതിനും ബീജത്തിലെ ചില രോഗവാഹക വസ്തുക്കൾ വേർതിരിച്ചെടുക്കുന്നതിനും ബീജത്തിലെ ഏതെങ്കിലും മ്യൂക്കസും ചലനരഹിതമായ ബീജവും നീക്കം ചെയ്യുന്നതാണ് ബീജം കഴുകുന്നത്.
വന്ധ്യതാ ചികിത്സയിലെ ഒരു സാധാരണ നടപടിക്രമമാണ് ബീജം കഴുകൽ.
വേഗമേറിയ ബീജം വേർതിരിച്ചുകഴിഞ്ഞാൽ, കൃത്രിമ ബീജസങ്കലനത്തിനോ ഇൻ വിട്രോ ഫെർട്ടിലൈസേഷനോ ഉപയോഗിക്കുന്നതിന് മുമ്പ്, സാമ്പിളിൽ എച്ച്ഐവി വൈറസിന്റെ അഭാവം സ്ഥിരീകരിക്കേണ്ടത് പ്രധാനമാണ്.
കഴുകിയ ശേഷം ലഭിക്കുന്ന സാമ്പിൾ, സാധാരണയായി പിസിആർ ടെക്നിക് ഉപയോഗിച്ച്, വൈറൽ കണിക ഇല്ലെന്ന് പരിശോധിക്കാൻ വിശകലനം ചെയ്യുന്നു.
ഫലം നെഗറ്റീവ് ആണെങ്കിൽ, അതായത് വൈറസ് ഇല്ലെങ്കിൽ, ഈ സാമ്പിൾ അസിസ്റ്റഡ് റീപ്രൊഡക്ഷൻ ചികിത്സകളിൽ ഉപയോഗിക്കുന്നതിന് അനുയോജ്യമാണ്.
ഈ സാമ്പിളുകൾ സാധാരണയായി ഉയർന്ന ശതമാനത്തിൽ വൈറസ് മുക്തമാണ്.
അവലംബം External links Special Program of Assisted Reproduction at the Bedford Research Foundation Clinical Laboratory Bedford Research Foundation
സ്പെഷ്യൽ റീജിയൻ ഓഫ് യോഗ്യാകർത്ത
ജാവയുടെ മധ്യത്തിൽ ഇൻഡോനേഷ്യയിലെ ഒരു പ്രവിശ്യാ തലത്തിലുള്ള സ്വയംഭരണപ്രദേശമാണ് സ്പെഷൽ റീജിയൻ ഓഫ് യോഗ്യാകർത്ത .
ഈ സ്വയംഭരണ പ്രദേശത്തിന്റെ തെക്കുഭാഗത്ത് ഇന്ത്യൻ മഹാസമുദ്രവുമായും മറ്റുഭാഗങ്ങളിൽ മദ്ധ്യ ജാവ പ്രവിശ്യ യുടെ എല്ലാ കരപ്രദേശവുമായും ഇത് അതിർത്തി പങ്കിടുന്നു.
യോഗ്യകർത്താ സുൽത്താനേറ്റിന്റെ ഭരണത്തിലുള്ള ഈ മേഖല മാത്രമാണ് ഇന്തോനേഷ്യൻ സർക്കാരിനുള്ളിലായി രാജവാഴ്ച നിലവിലുള്ള ഒരേയൊരു പ്രദേശം.
ഈ പ്രദേശത്തിന്റെ തലസ്ഥാനവും സാമ്പത്തിക കേന്ദ്രവുമാണ് യോഗ്യകർത്താ നഗരം .
1755 യോഗ്യകർത്താ സുൽത്താനേറ്റ് സ്ഥാപിതമായതുമുതൽ ഇന്തോനേഷ്യൻ ദേശീയ വിപ്ലവകാലത്ത് (1945-1949) ഇന്തോനേഷ്യയുടെ സ്വാതന്ത്ര്യത്തിനായി ഈ സുൽത്താനേറ്റ് അചഞ്ചലമായ പിന്തുണ നൽകുകയും ചെയ്തു.
ഇൻഡോനേഷ്യയിലെ ഒരു ഒന്നാംതല ഡിവിഷൻ എന്ന നിലയിൽ, യോഗ്യാകർത്തയിൽ സുൽത്താൻ ഹെമെങ്കുബുവോനോ ഗവർണ്ണറായും പാക്കു ആലം രാജകുമാരൻ വൈസ് ഗവർണ്ണറായും ഭരണനിർവ്വഹണം നടത്തുന്നു.
3,185.8 ചതുരശ്ര കിലോമീറ്റർ വിസ്തൃതിയുള്ള ഈ പ്രദേശം ജക്കാർത്തയ്ക്കു ശേഷം ഇന്തോനേഷ്യയിലെ രണ്ടാമത്തെ ഏറ്റവും ചെറിയ പ്രവിശ്യയാണ്.
ചരിത്രം Praja Cihna ( Javanese : ꦥꦿꦗꦕꦶꦃꦤ), coat of arms or crest of the Yogyakarta Sultanate that is upheld by Mataram society.
The crest contains the Javanese script ꦲꦨ꧀ꦮ, a royal monogram of Hamengkubuwono .
ജാവനീസ് ഭാഷയിൽ ഇത് ഉച്ചരിക്കുന്നത്, [joɡjaˈkartɔ] എന്നാണ്.
ജാവനീസ്-ഹിന്ദു ഐതിഹ്യപ്രകാരം അയോദ്ധ്യ എന്ന പേരുമായി ബന്ധിപ്പിച്ചാണ് നഗരത്തിനു പേരിട്ടത്.
ഈ പ്രത്യേക പ്രദേശത്തിന്റെ ഡച്ച് നാമം ഡ്ജോക്ജാകർത്താ എന്നാണ്.
മുൻകാല ചരിത്രത്തിൽ ഈ സുൽത്താനേറ്റ് വിവിധ രൂപങ്ങളിൽ ഇവിടെ നിലനിന്നിരുന്നു.
ഡച്ചുകാരുടേയും 1942 ലെ ഡച്ച് ഈസ്റ്റ് ഇൻഡീസിലെ ജപ്പാൻകാരുടെ അധിനിവേശത്തേയും ഈ സുൽത്താനേറ്റ് അതിജീവിച്ചു.
ആഗസ്ത് 1945 ൽ ഇന്തോനേഷ്യയുടെ ആദ്യ പ്രസിഡന്റായിരുന്ന സുകാർണോ ഇന്തോനേഷ്യൻ റിപ്പബ്ലിക്കിന്റെ സ്വാതന്ത്ര്യം പ്രഖ്യാപിക്കുകയും ആ വർഷം സെപ്റ്റംബർ മാസമായപ്പോൾ സുൽത്താൻ ഹെമെങ്കുബുവോനോ IX , ഡ്യൂക്ക് ശ്രീ പാക്കു ആലം VIII എന്നിവർ പുതുതായി ജനിച്ച് ഇന്തോനേഷ്യൻ രാജ്യത്തിനു പിന്തുണ പ്രഖ്യാപിച്ചുകൊണ്ട് സുകാർണോയ്ക്കു കത്തുകളയക്കുകയും യോഗ്യാകർത്താ സുൽത്താനേറ്റ് ഇന്തോനേഷ്യൻ റിപ്പബ്ലിക്കിന്റെ ഭാഗമായിരിക്കുമെന്ന് അറിയിക്കുകയും ചെയ്തു.
സുരകർത്താ സുനാനേറ്റ് ഇതേ മാർഗ്ഗം സ്വീകരിക്കുകയും ഈ രണ്ടു ജാവ രാജ്യങ്ങൾക്കും ഇന്തോനേഷ്യൻ റിപ്പബ്ലിക്കിലെ പ്രത്യേക പ്രദേശങ്ങളെന്ന പദവി ലഭിക്കുകയും ചെയ്തു.
എന്നുവരികിലും സുരകർത്തായിലെ ഒരു ഇടതുപക്ഷ രാജവിരുദ്ധ കലാപം മൂലം, സുരകർത്തക്ക് 1946 ൽ പ്രത്യേക ഭരണാധിപത്യ പ്രദേശമെന്ന പദവി നഷ്ടമാകുകയും മദ്ധ്യ ജാവ പ്രവിശ്യയിൽ ഉൾപ്പെടുത്തുകയും ചെയ്തു.
ഇന്തോനേഷ്യൻ നാഷണൽ റെവല്യൂഷൺ (1945-1949) കാലത്ത് സ്വാതന്ത്ര്യവാഞ്ജക്കായുള്ള ഇന്തോനേഷ്യൻ പോരാട്ടത്തിൽ യോഗ്യകർത്തായുടെ സർവ്വാത്മനയുള്ള പിന്തുണയും സുൽത്താന്റെ ദേശസ്നേഹവും അനിവാര്യമായിരുന്നു.
ജക്കാർത്തയുടെ പതനത്തിനുശേഷം അതു ഡച്ച് കൈവശത്തിലെത്തിയതോടെ 1946 ജനുവരി മുതൽ 1948 ഡിസംബർ വരെയുള്ള കാലത്ത് ഇന്തോനേഷ്യൻ റിപ്പബ്ലിക്കിന്റെ തലസ്ഥാനമായി യോഗ്യകർത്താ മാറിയിരുന്നു.
ഡച്ചുകാർ യോഗ്യാകർത്തായും കീഴടക്കിയതോടെ 1948 ഡിസംബർ 19 ന് ഇന്തോനേഷ്യൻ റിപ്പബ്ലിക്കിന്റെ തലസ്ഥാനം പശ്ചിമ സുമാത്രയിലെ ബുകുറ്റിന്ഗിയിലേക്ക് വീണ്ടും മാറ്റപ്പെട്ടു.
യോഗ്യാകർത്തയുടെ പിന്തുണയ്ക്കു പകരമായി, അതിനു പ്രഖ്യാപിക്കപ്പെട്ടിരുന്ന പ്രത്യേക അധികാരങ്ങൾ 1950 ൽ പൂർണ്ണമാക്കി കൊടുക്കുകയും യോഗ്യാകർത്ത ഒരു പ്രത്യേക ഭരണ പ്രദേശമെന്ന പദവിയിലെത്തുകയും ചെയ്തു.
ഇന്തോനേഷ്യയിൽ രാജവാഴ്ച നിലവിലുള്ള ഒരേയൊരു പ്രദേശമായി യോഗ്യാകർത്ത രൂപം നൽകപ്പെട്ടു.
ഈ പ്രത്യേക മേഖലയിൽ 2006 മേയ് 27 ന് റിക്ടർ സ്കെയിലിൽ 6.3 തീവ്രത കാണിച്ച ഒരു ഭൂചലനം ഉണ്ടായപ്പോൾ 5,782 പേർ കൊല്ലപ്പെടുകയും 36,000 പേർക്ക് പരിക്കേൽക്കുകയും 600,000 പേർ ഭവനരഹിതരാകുകയും ചെയ്തു.
ബാന്തുൽ പ്രദേശത്താണ് ഏറ്റവുമധികം നാശനഷ്ടങ്ങളും മരണങ്ങളും സംഭവിച്ചത്.
സ്പെസിഫിക് ഫോബിയ ഇംഗ്ലീഷ് വിലാസം https://ml.wikipedia.org/wiki/Specific_phobia
ഒരു പ്രത്യേക വസ്തുവോ സാഹചര്യമോ ആയി ബന്ധപ്പെട്ട യുക്തിരഹിതമായ ഭയം ലക്ഷണമായുള്ള ഒരു ഉത്കണ്ഠാ വൈകല്യമാണ് സ്പെസിഫിക് ഫോബിയ .
സ്പെസിഫിക് ഫോബിയ മൂലം ഭയം, ഉത്കണ്ഠ, അതിലേക്ക് നയിക്കുന്ന വസ്തുവിനെയോ സാഹചര്യത്തെയോ ഒഴിവാക്കുവാനുള്ള ത്വര, അല്ലെങ്കിൽ ഭയവുമായി ബന്ധപ്പെട്ട മറ്റ് പ്രശ്നങ്ങൾ എന്നിവയിലേക്ക് നയിച്ചേക്കാം.
നിർദ്ദിഷ്ട വസ്‌തുവിന്റെയോ സാഹചര്യത്തിന്റെയോ സാന്നിധ്യമോ, സാന്നിധ്യം ഉണ്ടാകുമെന്ന പ്രതീക്ഷയോ മൂലം ഭയം അല്ലെങ്കിൽ ഉത്കണ്ഠ ആരംഭിക്കാം.
മിക്ക മുതിർന്നവരിലും, ഭയം യുക്തിരഹിതമാണെന്ന് വ്യക്തിക്ക് യുക്തിസഹമായി അറിയാമെങ്കിലും ഉത്കണ്ഠ നിയന്ത്രിക്കാൻ പലപ്പോഴും ബുദ്ധിമുട്ടാണ്.
അതിനാൽ, ഈ അവസ്ഥ വ്യക്തിയുടെ പ്രവർത്തനത്തെയും ശാരീരിക ആരോഗ്യത്തെയും ഗണ്യമായി ബാധിച്ചേക്കാം.
സ്‌പെസിഫിക് ഫോബിയയുടെ കാരണം അകാരണഭയത്തെ അടിസ്ഥാനമാക്കി വ്യത്യാസപ്പെടാം, പക്ഷേ ജനിതകശാസ്ത്രം, പാരിസ്ഥിതിക സ്വാധീനം, കണ്ടീഷനിംഗ്, മറ്റ് പരോക്ഷ മാർഗങ്ങൾ എന്നിവ ഇതിൽ ഉൾപ്പെടാം.
കാരണങ്ങൾ പരീക്ഷണാത്മകവും അല്ലാത്തതും ആകാം; ഉദാഹരണത്തിന്, അനിമൽ ഫോബിയയുമായി താരതമ്യപ്പെടുത്തുമ്പോൾ, ബ്ലഡ്- ഇഞ്ചക്ഷൻ-ഇഞ്ചുറി ഫോബിയയ്ക്ക് ശക്തമായ ഒരു ജനിതക ഘടകമുണ്ടെന്ന് കരുതപ്പെടുന്നു, അവ ഒരു അനുഭവത്തിൽ നിന്ന് ഉണ്ടാകാനുള്ള സാധ്യത കൂടുതലാണ്.
ഫോബിക് ആയവയെ അഭിമുഖീകരിക്കുന്ന ഒരു വ്യക്തി പലപ്പോഴും ഭയത്തിന്റെ അടയാളങ്ങൾ അല്ലെങ്കിൽ അസ്വസ്ഥത പ്രകടിപ്പിക്കും.
ചില സാഹചര്യങ്ങളിൽ, ഇത് പാനിക്ക്  അറ്റാക്കിന് കാരണമാകാം.
ഭയം അല്ലെങ്കിൽ ഉത്കണ്ഠ മൂലം വർദ്ധിച്ച ഹൃദയമിടിപ്പ്, ശ്വാസതടസ്സം, പേശികളുടെ പിരിമുറുക്കം അല്ലെങ്കിൽ വിയർപ്പ് പോലുള്ള ശാരീരിക ലക്ഷണങ്ങളും പ്രകടമാകും.
സ്പെസിഫിക്ക് ഫോബിയ - ഡയഗ്നോസ്റ്റിക് ആൻഡ് സ്റ്റാറ്റിസ്റ്റിക്കൽ മാനുവൽ ഓഫ് മെന്റൽ ഡിസോർഡേഴ്സിസ് (DSM) 5 മാനദണ്ഡം ഒരു നിർദ്ദിഷ്ട വസ്തുവിനെക്കുറിച്ചോ സാഹചര്യത്തെക്കുറിച്ചോ ഉള്ള ഭയമോ ഉത്കണ്ഠയോ (കുട്ടികളിൽ കരച്ചിൽ, മരവിക്കൽ അല്ലെങ്കിൽ ഒട്ടിച്ചേർന്ന് നിൽക്കൽ എന്നിവയിലൂടെ ഭയം / ഉത്കണ്ഠ പ്രകടിപ്പിക്കാം) ഫോബിക് വസ്‌തു അല്ലെങ്കിൽ സാഹചര്യം എല്ലായ്‌പ്പോഴും ഭയമോ ഉത്കണ്ഠയോ ഉണ്ടാക്കുന്നു തീവ്രമായ ഭയം അല്ലെങ്കിൽ ഉത്കണ്ഠയോടെ ഫോബിക് വസ്തു അല്ലെങ്കിൽ സാഹചര്യം ഒഴിവാക്കുകയോ സഹിക്കുകയോ ചെയ്യുന്നു നിർദ്ദിഷ്ട വസ്‌തു അല്ലെങ്കിൽ സാഹചര്യം ഉയർത്തുന്ന യഥാർത്ഥ അപകടത്തിനും സാമൂഹിക സാംസ്കാരിക സന്ദർഭത്തിനും ആനുപാതികമല്ലാത്തതാണ് ഭയം അല്ലെങ്കിൽ ഉത്കണ്ഠ ഭയം, ഉത്കണ്ഠ അല്ലെങ്കിൽ ഒഴിവാക്കൽ എന്നിവ സ്ഥിരമാണ്, സാധാരണയായി 6 മാസമോ അതിൽ കൂടുതലോ നീണ്ടുനിൽക്കും ഭയം, ഉത്കണ്ഠ അല്ലെങ്കിൽ ഒഴിവാക്കൽ സാമൂഹിക, തൊഴിൽപരമായ അല്ലെങ്കിൽ മറ്റ് പ്രധാന പ്രവർത്തന മേഖലകളിൽ കാര്യമായ ദുരിതമോ പ്രശ്നങ്ങളോ ഉണ്ടാക്കുന്നു.
ഭയം, ഉത്കണ്ഠ, പരിഭ്രാന്തി, ബന്ധപ്പെട്ട പാനിക്ക് സാഹചര്യങ്ങൾ ഒഴിവാക്കുവാനുള്ള ത്വര അല്ലെങ്കിൽ മറ്റ് ലക്ഷണങ്ങൾ എന്നിവ മറ്റൊരു മാനസിക വിഭ്രാന്തിയുടെ ലക്ഷണങ്ങളുമായി ബന്ധപ്പെടുത്തി വിശദീകരിക്കാനാവില്ല.
ഡയഗ്നോസ്റ്റിക് ആൻഡ് സ്റ്റാറ്റിസ്റ്റിക്കൽ മാനുവൽ ഓഫ് മെന്റൽ ഡിസോർഡേഴ്സിന്റെ അഞ്ചാമത്തെ പുനരവലോകനം അനുസരിച്ച്, ഫോബിയകളെ ഇനിപ്പറയുന്ന പൊതുവിഭാഗങ്ങളിൽ തരംതിരിക്കാം: അനിമൽ ടൈപ്പ്  - ചിലന്തികൾ, പ്രാണികൾ, നായ്ക്കൾ എന്നിവയോടുള്ള ഭയം നച്ചുറൽ എൻവയോൺമെൻ്റൽ ടൈപ്പ്, പ്രകൃതിയും പരിസ്ഥിതിയുമായി ബന്ധപ്പെട്ട തരം ആണ് - ജലഭയം (അക്വാഫോബിയ), ഉയരങ്ങളോടുള്ള ഭയം ( അക്രോഫോബിയ ), ഇടിമിന്നലിനോടുള്ള ഭയം ( അസ്ട്രോഫോബിയ ), അല്ലെങ്കിൽ വാർദ്ധക്യത്തോടുള്ളള ഭയം ( ജെറാസ്കോഫോബിയ ) എന്നിവ ഉദാഹരണങ്ങളാണ്.
സിറ്റുവേഷണൽ ടൈപ്പ് - ചെറിയ ഇടുങ്ങിയ ഇടങ്ങൾ (ക്ലോസ്ട്രോഫോബിയ ) അല്ലെങ്കിൽ ഇരുണ്ട ഇടങ്ങൾ (നൈക്ടോഫോബിയ) എന്നിവ പോലെയുള്ള സാഹചര്യങ്ങളിൽ ഭയപ്പെടുന്നു.
ബ്ലഡ് / ഇഞ്ചക്ഷൻ  / ഇഞ്ചുറി  ടൈപ്പ് - ഇതിൽ സൂചികളോടും കുത്തിവയ്പ്പുകളോടുമുള്ള ഭയം ( ട്രിപനോഫോബിയ ), രക്തത്തോടുള്ള ഭയം ( ഹീമോഫോബിയ ), പരിക്കേൽക്കുമോ എന്ന ഭയം എന്നിവ ഉൾപ്പെടെ പല തരത്തിലുള്ള മെഡിക്കൽ നടപടിക്രമങ്ങളെക്കുറിച്ചുള്ള ഭയം ഉൾപ്പെടുന്നു.
മറ്റുള്ളവ - ഉച്ചത്തിലുള്ള ശബ്ദങ്ങളോടും,  കഥാപാത്രങ്ങളോടും ഉള്ള കുട്ടികളുടെ ഭയം.
ഹ്രസ്വകാല, നൈപുണ്യ-കേന്ദ്രീകൃത തെറാപ്പിയായ കോഗ്നിറ്റീവ് ബിഹേവിയറൽ തെറാപ്പി (സിബിടി), സ്പെസിഫിക് ഫോബിയ ചികിത്സിക്കുന്നതിൽ ഫലപ്രദമാണ്.
എക്‌സ്‌പോഷർ തെറാപ്പി പല സ്പെസിഫിക് ഫോബിയകളിലും ഫലപ്രദമായ സിബിടിയുടെ ഒരു രൂപമാണ്, എന്നിരുന്നാലും, ഈ ചികിത്സയുടെ സ്വീകാര്യതയും ഉയർന്ന ഡ്രോപ്പ്-ഔട്ട് നിരക്കുകളും ആശങ്കകളാണ്.
ചിലന്തി, ഡെന്റൽ, ഉയരം, സൂചി എന്നിവയുമായി ബന്ധപ്പെട്ട ഫോബിയകളിൽ വെർച്വൽ റിയാലിറ്റി എക്സ്പോഷർ തെറാപ്പി ഫലപ്രദമാണ്.
ഫാർമക്കോതെറാപ്പിറ്റിക്സ്
സെലക്ടീവ് സെറോടോണിൻ റീ-അപ് ടേക്ക് ഇൻഹിബിറ്ററുകൾ (എസ്എസ്ആർഐ), പരോക്സൈറ്റിൻ, എസ്സിറ്റോലോപ്രാം എന്നിവ ഉപയോഗിച്ചുള്ള ചികിത്സയ്ക്ക് ചെറിയ ക്ലിനിക്കൽ ട്രയലുകളിൽ പ്രാഥമിക ഫലപ്രാപ്തി കാണിച്ചിട്ടുണ്ട്.
എന്നിരുന്നാലും, ഫോബിയ ചികിത്സയിൽ ആൻ‌സിയോലിറ്റിക് മരുന്നുകളുടെ മാത്രം ഗുണങ്ങൾ കാണിക്കാൻ ഉള്ളത്രയും വലുതല്ല ഈ പരീക്ഷണങ്ങൾ.
രൂക്ഷമായ രോഗലക്ഷണ പരിഹാരത്തിനായി ഇടയ്ക്കിടെ ബെൻസോഡിയാസൈപൈനുകൾ ഉപയോഗിക്കുന്നു, പക്ഷേ ദീർഘകാല ചികിത്സയ്ക്ക് ഫലപ്രദമാണെന്ന് തെളിയിച്ചിട്ടില്ല.
വെർച്വൽ റിയാലിറ്റി എക്‌സ്‌പോഷർ തെറാപ്പിയ്ക്കൊപ്പം എൻ‌എം‌ഡി‌എ റിസപ്റ്റർ പാർഷ്യൽ അഗോണിസ്റ്റ്, ഡി-സൈക്ലോസറിൻ, അനുബന്ധ ഉപയോഗം എന്നിവ ചേർത്തുള്ള ചികിത്സ, വെർച്വൽ റിയാലിറ്റി എക്‌സ്‌പോഷർ തെറാപ്പി മാത്രം ഉപയോഗിച്ചുള്ള ചികിത്സയെക്കാൾ ഫോബിയ ലക്ഷണങ്ങളെ മെച്ചപ്പെടുത്തുമെന്ന് ചില കണ്ടെത്തലുകൾ ഉണ്ട്.
2020 ലെ കണക്കനുസരിച്ച്, അനുബന്ധ ഡി-സൈക്ലോസറിൻ ഉപയോഗത്തെക്കുറിച്ചുള്ള പഠനങ്ങൾ അവ്യക്തമാണ്.
സ്പെസിഫിക് ഫോബിയ 12% ആളുകളിലും അവരുടെ ജീവിതത്തിലെ ഏതെങ്കിലും ഘട്ടങ്ങളിൽ ബാധിക്കുന്നു.
22 വിവിധ രാജ്യങ്ങളിൽ നിന്ന് ശേഖരിച്ച വിവരമനുസരിച്ച് സ്പെസിഫിക് ഫോബിയകളുടെ ആജീവനാന്ത വ്യാപനം 7.4 ശതമാനവും ഒരു വർഷത്തെ വ്യാപന നിരക്ക് 5.5 ശതമാനവുമാണ്.
യു‌എസ്‌എയിൽ, ആജീവനാന്ത വ്യാപന നിരക്ക് 12.5 ശതമാനവും ഒരു വർഷത്തെ വ്യാപന നിരക്ക് 9.1 ശതമാനവുമാണ്.
കുട്ടിക്കാലം മുതൽ കൗമാരം വരെയാണ് ഈ അവസ്ഥ ഉണ്ടാകുന്ന സാധാരണ പ്രായം.
പുരുഷന്മാരുമായി താരതമ്യപ്പെടുത്തുമ്പോൾ സ്ത്രീകൾക്ക് സ്പെസിഫിക് ഫോബിയ അനുഭവപ്പെടാനുള്ള സാധ്യത ഇരട്ടിയാണ്.
ഇതും കാണുക ഫോബിയകളുടെ പട്ടിക അവലംബം പുറം കണ്ണികൾ എൻസൈക്ലോപീഡിയ ഓഫ് മെന്റൽ ഡിസോർഡേഴ്സ് - സ്പെസിഫിക് ഫോബിയാസ്
സ്പെൻസർ കാവെന്റിഷ് ഇംഗ്ലീഷ് വിലാസം https://ml.wikipedia.org/wiki/Spencer_Cavendish
ബ്രിട്ടിഷ് രാജ്യതന്ത്രജ്ഞനായിരുന്നു സ്പെൻസർ കാവെന്റിഷ് .
ഡ്യൂക്ക് പദവിയുടെ അനന്തരവകാശിയായിരുന്ന സമയത്ത് മാർക്വീസ് ഓഫ് ഹാർട്ടിങ്ടൻ എന്ന സ്ഥാനപ്പേരിൽ അറിയപ്പെട്ടു.
ലിബറൽ യൂണിയനിസ്റ്റ് പാർട്ടിയുടെ സ്ഥാപകനേതാക്കളിലൊരാളായിരുന്നു ഇദ്ദേഹം.
1833 ജൂലൈ 23 -ന് ഡ്യൂക്ക് ഒഫ് ഡെവൺഷെയർ VII -ന്റെ മൂത്ത പുത്രനായി ലൻകാഷയറിൽ ജനിച്ചു.
ഇംഗ്ലണ്ടിലെ പ്രഖ്യാതമായ കവൻഡിഷ് എന്ന പ്രഭുകുടുംബത്തിൽ ജനിച്ച ഇദ്ദേഹം ട്രിനിറ്റി കോളജിലെ പഠനത്തിനുശേഷം സജീവ രാഷ്ട്രീയത്തിൽ പ്രവേശിച്ചു.
1857 -ൽ ലിബറൽ പാർട്ടി സ്ഥാനാർഥിയായി മത്സരിച്ച് പാർലമെന്റിലേക്ക് തെരഞ്ഞെടുക്കപ്പെട്ടു.
തുടർന്ന് പലതവണ ലിബറൽ മന്ത്രിസഭയിൽ അംഗമാകുവാൻ ഇദ്ദേഹത്തിന് അവസരമുണ്ടായി.
1857-ൽ ഗ്ലാഡ്സ്റ്റൺ ലിബറൽ പാർട്ടിയിൽ നിന്നും താത്കാലികമായി വിരമിച്ചപ്പോൾ ഇദ്ദേഹം പാർട്ടിയുടെ നേതൃസ്ഥാനം സ്വീകരിക്കുവാൻ നിർബന്ധിതനായി.
1880-ലെ പൊതു തെരഞ്ഞെടുപ്പിൽ ഭരണകക്ഷിയായ കൺസെർവേറ്റീവ് പാർട്ടി പരാജയപ്പെട്ടതിനെ തുടർന്ന്, പ്രതിപക്ഷ നേതാവായ ഡെവൺഷെയറിനെ മന്ത്രിസഭ രൂപവത്കരിക്കുവാൻ രാജ്ഞി ക്ഷണിച്ചുവെങ്കിലും പാർട്ടിയിൽ ഗ്ലാഡ്സ്റ്റണിനുണ്ടായിരുന്ന പദവിയേയും വ്യക്തിമഹത്ത്വത്തേയും മാനിച്ച് ഡെവൺഷെയർ ക്ഷണം നിരസിക്കുകയാണുണ്ടായത്.
എന്നാൽ, പിന്നീട് നിലവിൽവന്ന ഗ്ലാഡ്സ്റ്റൺ മന്ത്രിസഭയിൽ ഇദ്ദേഹം 1880 - 82 -ൽ ഇന്ത്യാ സെക്രട്ടറിയായും 1882 - 85 -ൽ യുദ്ധസെക്രട്ടറിയായും സേവനമനുഷ്ഠിച്ചു.
എന്നാൽ ഗ്ലാഡ്സ്റ്റണുമായുണ്ടായ അഭിപ്രായ ഭിന്നതകൾ മൂലം 1885-ൽ ഇദ്ദേഹം മന്ത്രിസഭയിൽ നിന്ന് രാജിവച്ചു പുറത്തു പോയി.
അയർലണ്ടിന് ആഭ്യന്തര കാര്യങ്ങളിൽ സ്വയംഭരണാവകാശം (ഹോം റൂൾ) നല്കണമെന്ന ഗ്ലാഡ്സ്റ്റണിന്റെ ശുപാർശയോടുള്ള വിയോജിപ്പാണ് ഇദ്ദേഹത്തെ രാജിയിലെത്തിച്ചത്.
തുടർന്ന്, ലിബറൽപാർട്ടി വിട്ട ഡെവൺഷെയർ ചേംബർലെയിനുമായി രാഷ്ട്രീയ ധാരണയിലെത്തുകയും ലിബറൽ യൂണിയനിസ്റ്റ് എന്ന പുതിയ പാർട്ടി രൂപവത്ക്കരിക്കുകയും ചെയ്തു.
ഹൌസ് ഒഫ് കോമൺസിൽ ഗ്ളാഡ്സ്റ്റൺ അവതരിപ്പിച്ച 'ഹോം റൂൾ' ബില്ലിനെ ഡെവൺഷെയർ പരാജയപ്പെടുത്തിയ സാഹചര്യത്തിൽ 1886 ജൂണിൽ പാർലമെന്റ് പിരിച്ചുവിടേണ്ടിവന്നു.
1886-ലെ പൊതു തെരഞ്ഞെടുപ്പിൽ ഗ്ലാഡ്സ്റ്റണിന്റെ ലിബറൽ പാർട്ടി പരാജയപ്പെടുകയും കൺസെർവേറ്റീവ്-ലിബറൽ യൂണിയനിസ്റ്റ് പാർട്ടികൾ ഭൂരിപക്ഷം നേടുകയും ചെയ്തു.
എന്നാൽ കൺ സെർവേറ്റീവ് മന്ത്രിസഭയിൽ ചേരാൻ ഡെവൺഷെയർ ആദ്യം വിസമ്മതിച്ചെങ്കിലും ഒടുവിൽ 'ലോഡ് പ്രസിഡന്റ് ഒഫ് ദ് കൗൺസിൽ' ആയി ചേരാൻ സന്നദ്ധത പ്രകടിപ്പിക്കുകയും മന്ത്രിസഭ യുടെ പങ്കാളിയായി മാറുകയും ചെയ്തു.
1904 -ൽ ഇദ്ദേഹം മന്ത്രിസഭയിൽ നിന്ന് രാജിവച്ചു.
സ്വതന്ത്ര വ്യാപാരത്തെ (free trade) അനുകൂലിക്കാത്ത കൺസെർവേറ്റീവ് നയത്തിലുള്ള വിയോജിപ്പാണ് ഇദ്ദേഹത്തെ ഈ രാജിക്കു പ്രേരിപ്പിച്ചത്.
പിന്നീട് ചേംബർലെയിനുമായുള്ള അഭിപ്രായഭിന്നതകൾ രൂക്ഷമാവുകയാൽ 1904-ൽ ഇദ്ദേഹം ലിബറൽ യൂണിയനിസ്റ്റ് പാർട്ടിയിൽ നിന്ന് രാജിവച്ചു.
1908 -ൽ ഡെവൺഷെയർ അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെവൺഷെയർ, സ്പെൻസർ (1833 - 1908) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സ്പെർമക്കോസ് എക്സിലിസ് ഇംഗ്ലീഷ് വിലാസം https://ml.wikipedia.org/wiki/Spermacoce_exilis
റുബിയേസീ സസ്യകുടുംബത്തിലെ സപുഷ്പി സസ്യമാണ് സ്പെർമക്കോസ് എക്സിലിസ് ( ശാസ്ത്രീയനാമം : Spermacoce exilis ) .
ഇലകൊഴിയും ഈർപ്പവനങ്ങളിലും വരണ്ട ഇലപൊഴിയും കാടുകളിലും ഇവ വളരുന്നു.
അമേരിക്കയിലെ ഉഷ്ണമേഖലാ പ്രദേശങ്ങളിൽ സ്വദേശിയായ സ്പെർമക്കോസ് എക്സിലിസ് ഇപ്പോൾ ലോകത്ത് പരക്കെ കാണപ്പെടുന്നു.
ഈ ചെടിക്ക് നാല് കോണുകളുള്ള തണ്ടുകളും അണ്ഡാകൃതിയിലോ ദീർഘവൃത്താകൃതിയിലോ ഉള്ള ഇലകളുമുണ്ട്.
പൂഞെട്ടില്ലാതെ വെളുത്ത പൂവുകൾ വളരെച്ചെറിയവയാണ്.
അവലംബങ്ങൾ ↑ https://indiabiodiversity.org/species/show/244901
സുഹോത്രൻ
സഹദേവന്റെ പുത്രനാണ് സുഹോത്രൻ .
ഇദ്ദേഹം സഹദേവന് മദ്രദേശത്തെ രാജാവായ ദ്യുതിമാന്റെ പുത്രിയായ , വിജയയിൽ ജനിച്ച പുത്രനാണ് .
ഇദ്ദേഹം പാണ്ഡവരുടെ രാജസൂയത്തിൽ സംബന്ധിച്ചിരുന്നു .
സുഹ്രവർദിയ
ഒരു സുന്നീ സൂഫി ധാരയാണ് സുഹ്രവർദിയ ( പേർഷ്യൻ : سهروردیه ).
അബു അൽ നജീബ് സുഹ്രവർദി എന്ന സൂഫിയാണ് ഈ സൂഫീസരണിയുടെ സ്ഥാപകൻ.
ഇതിന്റെ ആത്മീയ വംശാവലി ജുനൈദ് ബഗ്ദാദി, ഇമാം ഗസ്സാലി എന്നിവരിലൂടെ അലി ഇബ്നു അബീതാലിബിൽ ചെന്നെത്തുന്നതായാണ് കരുതപ്പെടുന്നത്.
ബാഗ്ദാദിലെ യുവാക്കളിലും തൊഴിലാളികളിലും മറ്റും രൂപപ്പെട്ട യാഥാസ്ഥിതിക വിശ്വാസധാരക്ക് സുഹ്രവർദിയ സംഘം തുടക്കമിട്ടു.
ഇന്നത്തെ ഇറാനിലെ സുഹ്രവർദ് എന്ന സ്ഥലനാമത്തിൽ നിന്നാണ് ഈ നാമം സിദ്ധിക്കുന്നത്.
സ്ഥാപകനായ അബു അൽ നജീബിന്റെ അനന്തരവനായിരുന്ന അബുൽ ഹഫ്സ് ഉമർ അൽ സുഹ്രവർദി ബാഗ്ദാദിലെ ഖലീഫയുടെ പ്രതിനിധിയായി വിവിധ മുസ്‌ലിം ഭരണകൂടങ്ങളിലേക്ക് അയക്കപ്പെട്ടതോടെ സുഹ്രവർദിയ ചിന്താധാര  മുസ്‌ലിം ലോകത്ത് വ്യാപിച്ചുതുടങ്ങി.
സുഹൃത്ത് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Suhruthu_(Film)
1952-ൽ പുറത്തിറങ്ങിയ മലയാള ചലച്ചിത്രമാണ് സുഹൃത്ത് .
ജോസഫ് പള്ളിപ്പാടിന്റെ സംവിധാനത്തിൽ അദ്ദേഹം തന്നെ നിർമിച്ച ഈ ചിത്രത്തിന്റെ പാട്ടുകൾ എഴിതിയത് പി.ജെ. ആന്റണിയും ആർ.എം. കൊല്ലങ്കോടും ചേർന്നാണ്.
ഇചിത്രത്തിലെ പട്ടുകൾക്ക് ജി. വിശ്വനാഥൻ ഈണം നൽകി.
കേരളത്തിലെ വിതരാണാവകാശം കൊചിൻ പിക്ചേഴ്സിനായിരുന്നു.
16/01/1952 ഈ ചിത്രം വിതരണത്തിനെത്തി.
എം.എസ്. നമ്പൂതിരി എം.പി. ശങ്കു അലക്സ് പാറക്കൽ വി. രാമചന്ദ്രൻ പി.കെ. ശങ്കർ പി.എം. രേവമ്മ പിന്നണിഗായകർ
സെബാസ്റ്റ്യൻ ജോസഫ് സേതുരാമൻ എഫ്. ബാവാ എ.തങ്കം അവലംബം
സുർഖി മിശ്രിതം ഇംഗ്ലീഷ് വിലാസം https://ml.wikipedia.org/wiki/Surkhi_Mortar
കെട്ടിടനിർമ്മാണത്തിനുപയോഗിക്കുന്ന ഒരു ചുണ്ണാമ്പുമിശ്രിതമാണ്‌ (ലൈം മോർട്ടാർ) സുർഖി മിശ്രിതം അഥവാ സുർക്കി മിശ്രിതം .
ചുണ്ണാമ്പ് , വെന്ത കളിമണ്ണിന്റെ നേർത്ത പൊടി (സുർഖി) എന്നിവ വെള്ളം ചേർത്ത് ഉണ്ടാക്കുന്ന മിശ്രിതമാണിത്.
സാധാരണ മോർട്ടാറിലുപയോഗിക്കുന്ന മണലിനു പകരം സുർഖി ഉപയോഗിക്കുന്നതിനാൽ ഇതിന്‌ ചെലവ് കുറവായിരിക്കും.
ഉറപ്പും കൂടും.
വേവുകുറഞ്ഞ ഇഷ്ടിക പൊടിച്ചാണ്‌ ഇതിലെ ചേരുവയായ കളിമൺപൊടി സാധാരണ തയ്യാറാക്കുന്നത്.
സുർഖേറ്റ് ജില്ല ഇംഗ്ലീഷ് വിലാസം https://ml.wikipedia.org/wiki/Surkhet_District
നേപ്പാളിലെ കർണലി പ്രവിശ്യയുടെ ഒരു ഭാഗമായ സുർഖേറ്റ് ജില്ല (Nepali: सुर्खेत जिल्ला, About this soundListen (help·info)) കർണാലിയിലെ 10 ജില്ലകളിൽ ഒന്നാണ്.
തലസ്ഥാനമായ കാഠ്മണ്ഡുവിൽ നിന്ന് 600 കിലോമീറ്റർ (373 മൈൽ) പടിഞ്ഞാറ് സ്ഥിതി ചെയ്യുന്നു.
28°36′N 81°38′E ﻿ / ﻿ 28.600°N 81.633°E ﻿ / 28.600; 81.633
സുർജബാല ഹിജാം ഇംഗ്ലീഷ് വിലാസം https://ml.wikipedia.org/wiki/Surjabala_Bala_Hijam
ഒരു മണിപ്പൂരി ചലച്ചിത്ര നടിയാണ് സുർജബാല ഹിജാം .
മണിപ്പൂരി, ഹിന്ദി ചലച്ചിത്രങ്ങളിൽ ശ്രദ്ധേയമായ വേഷങ്ങൾ ചെയ്ത ബാല ' നീലാകാശം പച്ചക്കടൽ ചുവന്ന ഭൂമി ' എന്ന ചിത്രത്തിലൂടെ മലയാളചലച്ചിത്രവേദിയിലുമെത്തി.
2008ൽ പ്രദർശനത്തിനെത്തിയ 'Tellanga Mamei ' എന്ന മണിപ്പൂരി ചിത്രത്തിലൂടെയാണ് ബാല ചലച്ചിത്രരംഗത്തെത്തിയത്.
പുരസ്കാരങ്ങൾ മണിപ്പൂർ ഫിലിം അക്കാദമി സ്പെഷ്യൽ ജൂറി പുരസ്കാരം - 2011 മണിപ്പൂർ ഫിലിം അക്കാദമി മികച്ച നടിക്കുള്ള പുരസ്കാരം - 2012 അവലംബം 1 2 3 4 {{ cite news }} : Check date values in: | accessdate= and | date= ( help ) ↑ ↑ {{ cite news }} : Check date values in: | accessdate= and | date= ( help )
സുഹൃത് സംഖ്യകൾ ഇംഗ്ലീഷ് വിലാസം https://ml.wikipedia.org/wiki/Amicable_numbers
M എന്ന സംഖ്യയുടെ ഉചിത ഘടകങ്ങളുടെ തുക N ആവുകയും N ന്റെ ഉചിത ഘടകങ്ങളുടെ തുക M ആവുകയും ചെയ്യുന്ന അവസരത്തിൽ M,N എന്നിവയെ ഒരു അമിക്കബിൾ ജോടി അഥവാ സുഹൃത് ജോടി എന്ന് വിളിക്കുന്നു.
ഒരു സംഖ്യയുടെ ആ സംഖ്യയൊഴിച്ചുള്ള ഘടകങ്ങളാണ് ഉചിത ഘടകങ്ങൾ.
220-ന്റെയും 284-ന്റെയും ഉചിത ഘടകങ്ങൾ യഥാക്രമം 1, 2, 4, 5, 10, 11, 20, 22, 44, 55, 110; 1, 2, 4, 71, 142 ആണ്.
220 ന്റെ ഉചിത ഘടകങ്ങളുടെ തുക 284-ഉം 284-ന്റെ ഉചിത ഘടകങ്ങളുടെ തുക 220-ഉം ആയതിനാൽ {220, 284} ഒരു അമിക്കബിൾ ജോടിയാണ്.
അങ്കഗണിതഫലനത്തിൽ σ(m) എന്ന ഫലനം m-ന്റെ ഘടകങ്ങളുടെ ആകെത്തുക സൂചിപ്പിക്കുന്നു.
σ(m) = m + n = σ (n) ആണെങ്കിൽ m-ഉം n-ഉം അമിക്കബിൾ നമ്പരുകളാണ്.
ഗ്രീക് ശാസ്ത്രജ്ഞനായ അയംബ്ളിക്കസ് ആണ് ആദ്യമായി ഈ ആശയം അവതരിപ്പിച്ചത് (325) എന്നു കരുതപ്പെടുന്നു.
ഇറ്റാലിയൻ ഗണിതശാസ്ത്രജ്ഞനായ നിക്കലോ പഗാനിനി (16-ം വയസ്സിൽ) 1184, 1210 എന്ന ജോടി കണ്ടെത്തി (1866).
2620, 2924; 5020, 5564 എന്നീ ജോടികളും അമിക്കബിൾ നമ്പരുകൾ ആണ്.
അവലംബം അമിക്കബിൾ നമ്പരുകൾ അരിയപ്പെടുന്ന അമിക്കബിൾ ജോടികൾ Archived 2009-02-04 at the Wayback Machine .
അമിക്കബിൾ നമ്പറുകൾ Archived 2010-12-20 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമിക്കബിൾ നമ്പരുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സുഹോ
സുഹോ ഒരു ദക്ഷിണ കൊറിയൻ ഗായകനും നടനും ആണ്.
അദ്ദേഹത്തിന്റെ ശരിക്കുള്ള പേർ കിം ജുൻ-മ്യോൺ എന്നാണ്.
അദ്ദേഹം എക്സോ എന്ന ഗ്രൂപ്പിന്റെ അംഗമാണ്.
സുർകോത്തഡ സുർകോത്തഡ കാണിക്കുന്ന ഭൂപടം
സിന്ധൂ നദീതട നാഗരികതയുടെ ഭാഗമായി ഗുജറാത്തിലെ കച്ച് ജില്ലയിലെ റാപ്പർ താലൂക്കിൽ സ്ഥിതിചെയ്യുന്ന ഒരു പുരാവസ്തു കേന്ദ്രമാണ് സുർകോത്തഡ .
1.4 ഹെക്ടർ (3.5 ഏക്കർ) വിസ്തൃതിയുള്ള ഒരു ചെറിയ കോട്ടയോടുകൂടിയ പുരാവസ്തു കേന്ദ്രമാണിത്.
ഗുജറാത്തിലെ കച്ച് ജില്ലയിൽ വടക്ക് കിഴക്കായി 160 കിലോമീറ്റർ (99 മൈൽ) അകലെയാണ് സുർകോത്തഡ സ്ഥിതിചെയ്യുന്നത്.
ചുവന്ന ലാറ്ററൈറ്റ് മണ്ണിനാൽ മൂടപ്പെട്ടിരിക്കുന്ന ഇവിടത്തെ കുന്നിന് ചുറ്റും ചെറിയ മണൽ കല്ലുകൾ നിറഞ്ഞിരിക്കുന്നു.
ആർക്കിയോളജിക്കൽ സർവേ ഓഫ് ഇന്ത്യയിലെ ജെ. പി. ജോഷി 1964 ലാണ് ഈ കുന്നിനെ കണ്ടെത്തിയത്.
പുരാതന കാലത്ത് ഇതിന്റെ വടക്കുകിഴക്കൻ താഴ്ഭാഗത്തുകൂടി 750 മീറ്റർ (½ മൈൽ) വീതിയുള്ള ഒരു നദി ഒഴുകിയിരുന്നു.
ലിറ്റിൽ റാനിലേക്ക് ഒഴുകിയെത്തിയ ഈ നദി ഇവിടെ ഒരു പട്ടണം സ്ഥാപിക്കുന്നതിനുള്ള ഒരു പ്രധാന കാരണമായിരിക്കാം.
ഇപ്പോൾ ഈ നദി ഒരു ചെറിയ അരുവി മാത്രമായി ചുരുങ്ങിയിരിക്കുന്നു.
ഇവിടെ നടത്തിയ പര്യവേക്ഷണങ്ങളിൽ കുതിരയുടെ അവശിഷ്ടങ്ങൾ ലഭിക്കുകയുണ്ടായി.
ഇത് സിന്ധു താഴ്‌വര നാഗരികതയുമായി സുർകോത്തഡയ്ക്കുള്ള ബന്ധത്തെ സൂചിപ്പിക്കുന്നു.1974 ൽ ആർക്കിയോളജിക്കൽ സർവേ ഓഫ് ഇന്ത്യ ഈ സ്ഥലത്ത് ഖനനം നടത്തുകയും ജെ.പി.ജോഷി, എ. കെ. ശർമ്മ എന്നിവരുൾപ്പെട്ട സംഘം  കുതിരയുടെ കൂടുതൽ അസ്ഥികൾ കണ്ടെത്തുകയും ചെയ്തു.
കൂടാതെ പാമ്പുകൾക്കെതിരായി സംരക്ഷണമെന്ന നിലയിൽ ഇവിടത്തുകാർ കീരികളെ വളർത്തിയിരുന്നതായും കണ്ടെത്തി.
ആനയുടെയും ചെന്നായയുടെയും അസ്ഥികളും അസ്ഥികളും സുർകോത്തഡ നിന്നും കണ്ടെത്തിയത്തിൽ നിന്നും ഇവർ ഇവയെ മെരുക്കിയിരുന്നോ എന്ന് ചരിത്രകാരന്മാർ സംശയിക്കുന്നു.
സുർഖ് കോട്ടൽ ഇംഗ്ലീഷ് വിലാസം https://ml.wikipedia.org/wiki/Surkh_Kotal ബാക്ട്രിയയുടെ ഭൂപടം
അഫ്ഘാനിസ്താനിലെ ഹിന്ദുകുഷ് ചുരങ്ങൾക്ക് വടക്കുള്ള ഒരു പുരാവസ്തുകേന്ദ്രമാണ്‌ സുർഖ് കോട്ടൽ .
കുശാനരുടെ കാലത്തുള്ള ഒരു ക്ഷേത്രത്തിന്റെ അവശിഷ്ടം ഇവിടെ സ്ഥിതി ചെയ്യുന്നു ‌.
പഴയകാല ബാക്ട്രിയയുടെ തെക്കുഭാഗത്താണ് ഈ പ്രദേശം സ്ഥിതി ചെയ്യുന്നത്.
ഇന്നത്തെ അഫ്ഘാനിസ്താനിലെ ബാഘ്ലാൻ പ്രവിശ്യയുടെ ആസ്ഥാനമായ പുലി ഖുമ്രിക്കടുത്താണ് ഈ പ്രദേശം.
സമുച്ചയം
55 മീറ്റർ ഉയരമുള്ള ഒരു കുന്നിനു മുകളിലുള്ള ക്ഷേത്രമാണിത്.
കുന്നിന്‌ മുകളിലേക്കെത്താൻ ചവിട്ടുപടികളുണ്ട്.
ഈ ചവിട്ടുപടികൾക്ക് താഴെ ഒരു വലിയ കിണറുമുണ്ട്.
കുശാനസാമ്രാജ്യകാലത്ത് നിർമ്മിക്കപ്പെട്ട നിരവധി ക്ഷേത്രങ്ങളിൽ ഒന്നാണിത്.
ഗ്രീക്ക് രീതിയിലുള്ള ചതുരാകൃതിയിലുള്ള തൂണുകളൂം മറ്റും ഒഴിച്ചു നിർത്തിയാൽ ഇതിന്റെ നിർമ്മാണം ഇറാനിയൻ ശൈലിയിലാണ്‌ .
ക്ഷേത്രത്തിനുള്ളിൽ നിലനിന്നിരുന്ന മൂന്നു പ്രതിമകളുടെ അവശിഷ്ടവും ഇവിടെ നിന്നും ലഭിച്ചിട്ടുണ്ട്.
ഇത് കുശാനരാജാക്കന്മാരുടെ രൂപങ്ങളാണെന്ന് കരുതുന്നു.
ഈ പ്രതിമകൾക്ക്, മഥുരയിൽ നിന്നും ലഭിച്ചിട്ടുള്ള കനിഷ്കന്റെ പ്രശസ്തമായ പ്രതിമയുമായി സാമ്യമുണ്ട്.
‘’മഹാനായ രാജാവ്, രാജാക്കന്മാരുടെ രാജാവ്, കനിഷ്കൻ’‘ എന്ന് പ്രതിമയിൽ ആലേഖനം ചെയ്തിട്ടുമുണ്ട്.
മുകളിലേക്കുള്ള പടിക്കെട്ടുകൾക്കടുത്തായുള്ള ശിലാലിഖിതങ്ങളിൽ നിന്ന് ക്ഷേത്രം പണീയിച്ചത് കനിഷ്കനാണെന്നും പിൽക്കാലത്ത് ക്ഷേത്രത്തിലേക്കുള്ള ജലവിതരണം നിലച്ച് വരണ്ട് ശുഷ്കമായ ഒരു കാലഘട്ടത്തിനു ശേഷം, തദ്ദേശീയനായ നുകുൻസുക് എന്ന ഒരാൾ പുനരുദ്ധരിച്ചെന്നും കാണാം.
റബാതാക്
ഈ ക്ഷേത്രസമുച്ചയത്തിന്‌ തൊട്ടു വടക്കുള്ള റബാതാക്ക് പ്രദേശത്തു നിന്നും കുശാനരുടെ കാലത്തുള്ള ചില ശിലാലിഖിതങ്ങളും കണ്ടെത്തിയിട്ടുണ്ട്.
കുശാനരുടെ വംശാവലിയെക്കുറിച്ച് ഒരു വിലപ്പെട്ട രേഖയാണത് .
അപ്പോളോ 15 വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Apollo_15
1971 ജൂലൈ 26 നു കുതിച്ചുയർന്നു.
യാത്രികർ -ഡേവിഡ്സ്കോട്ട്,ജയിംസ് ഇർവിൻ,ആല്ഫ്രഡ് വേർഡൻ .